CELEX: 62016TN0477
Language: hu
Date: 2016-08-26 00:00:00
Title: T-477/16. sz. ügy: 2016. augusztus 26-án benyújtott kereset – Epsilon International kontra Bizottság

31.10.2016   
            
            
               HU
            
            
               Az Európai Unió Hivatalos Lapja
            
            
               C 402/49
            
         2016. augusztus 26-án benyújtott kereset – Epsilon International kontra Bizottság
   (T-477/16. sz. ügy)
   (2016/C 402/58)
   Az eljárás nyelve: angol
   
      Felek
   
   
      Felperes: Epsilon International SA (Marousi, Görögország) (képviselők: D. Bogaert és A. Guillerme ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               1)
            
            
               Az EUMSZ 272. cikk alapján:
               
                           —
                        
                        
                           állapítsa meg, hogy az Európai Bizottság által az Epsilonnak a BRISEIDE, i-SCOPE és SMART-ISLANDS támogatási szerződések alapján kifizetett összegek támogatható költségeknek minősülnek, és az Epsilon e szerződséek teljesítése során nem követett el rendszerszintű hibát;
                        
                     
                           —
                        
                        
                           állapítsa meg, hogy a Bizottságnak a BRISEIDE szerződés alapján kifizetett összegek visszatérítésére vonatkozó kérése teljes mértékben megalapozatlan, és ezen összegek az Európai Bizottságnak nem fizetendők vissza;
                        
                     
                           —
                        
                        
                           állapítsa meg, hogy az Európai Bizottság arra vonatkozó határozatai, hogy az i-LOCATE, eENV-Plus, GeoSmartCity és c-SPACE támogatási szerződések tekintetében a kifizetéseket fel kell függeszteni, megalapozatlanok;
                        
                     
                           —
                        
                        
                           kötelezze a Bizottságot arra, hogy térítse meg azokat az összegeket, amelyeket az Epsilonnak további pénzügyi ellenőrzésekre kellett kifizetnie annak érdekében, hogy megcáfolja a Bizottság által megbízott auditorok téves megállapításait, és térítse meg az Epsilon által elszenvedett nem vagyoni kárt, melyet a felperes ideiglenesen méltányossági alapon 10 000 euró összegre becsül.
                        
                     
         
               2)
            
            
               Az EUMSZ 263. cikk alapján semmisítse meg az Európai Bizottság 2016. június 17-i, arra vonatkozó határozatát (hiv.: Ares (2016)2835215), hogy az Epsilont fel kell venni az Early Detection and Exclusion System Database-be ([a korai felderítés és kizárás rendszerének adatbázisa]; EDES).
            
         
      Jogalapok és fontosabb érvek
   
   Az Epsilon az EUMSZ 272. cikkre alapított keresetének az alátámasztása céljából arra hivatkozik, hogy az auditorok által tett, és az Európai Bizottság által elfogadott megállapítások, melyek a BRISEIDE, SMART-ISLANDS és i-SCOPE projektek végrehajtására bejelentett személyzeti költségekre vonatkoznak, tévesek. Konkrétabban az Epsilon azzal érvel, hogy nem követtek el szabálytalanságot az idő nyilvántartására vonatkozó rendszer, a termelési órák és az óránkénti arány számításai, a tulajdonosok munkájára vonatkozó számlák hiánya, valamint azon tény tekintetében, hogy a belső konzultánsokkal kötött megállapításokat az adóhivatalnak nem jelentették be. Az e szerződések teljesítése tekintetében elkövetett csekély jelentőségű hibák mindenesetre nem tekinthetők rendszerszintű hibának.
   Ezenfelül az Epsilon vitatja a Bizottság arra vonatkozó határozatát, hogy az EU által finanszírozott i-LOCATE, eENV-Plus, GeoSmartCity és c-SPACE projekteket fel kell függeszteni, és úgy véli, hogy e határozatok jogilag megalapozatlanok.
   Végezetül az Epsilon pénzbeli kártérítést kér azért a vagyoni és nem vagyoni kárért, amelyet a Bizottság határozatainak eredményeképpen szenvedett el.
   Az Epsilon az EUMSZ 272. cikkre alapított keresete alapján azt kéri, hogy a Törvényszék semmisítse meg a Bizottság azon határozatát, amely szerint az Epsilont fel kell venni az Early Detection and Exclusion System Database-be (EDES), mivel állítólagosan a fent említett projektek végrehajtása során potenciálisan rendszerszintű hibákat követett el. A felperes nézete szerint e határozat sérti az arányosság elvét és a védelemhez való jogokat.